27/03/2017 | Administración LocalMunicipal
San Sadurniño
Subvencións a entidades culturais

A Alcaldía deste Concello, mediante Resolución nº 32/2017, do 17/03/17, aprobou as “Bases da convocatoria para a concesión de subvencións a entidades sen ánimo de lucro que desenvolvan accións no eido da cultura no ano 2017”. Mediante o presente expónse ó público o contido desas bases iniciándose ó prazo de presentación de solicitudes. Estas bases teñen por obxecto establecer os criterios e o procedemento para a concesión de subvencións municipais dirixidas ao apoio e promoción da cultura e todas as súas facetas, de acordo cos principios de publicidade, transparencia, obxectividade, libre concorrencia, non discriminación e igualdade, para a realización de actividades que en xeral, contribúan ó fomento dos intereses xerais ou sectoriais dos veciños e veciñas do Concello. O Concello de San Sadurniño quere contribuír a promover a difusión e a posta en valor de todas as manifestacións da cultura e identidade propia de Galiza, así coma as destinadas a recuperar o rico patrimonio tradicional, histórico, musical, folclórico, etnográfico, lingüístico etc. Os fins indicados anteriormente efectuaranse de conformidade coa normativa xeral en materia de subvencións, especialmente a Lei 9/2007, do 13 de xuño, de subvencións de Galiza, o seu regulamento aprobado polo Decreto 11/2009, do 8 de xaneiro, e demais normas complementarias e concordantes que rexerán para todo o non previsto nas presentes bases.2.1. Poderán solicitar as subvencións reguladas na presente convocatoria: a) As asociacións e entidades validamente constituídas sen fin de lucro, que teñan o seu domicilio social no Concello de San Sadurniño, realicen actividades de interese municipal e se atopen debidamente inscritas no Rexistro municipal de entidades. b) Excepcionalmente, as entidades e asociacións sen finalidade de lucro, validamente constituídas, aínda que non estean domiciliadas no Concello de San Sadurniño, para financiar actividades de interese municipal dentro do Concello ou en beneficio do mesmo. c) As agrupacións de persoas físicas ou xurídicas, nos termos sinalados no artigo 8 da Lei 9/2007, do 13 de xuño, de subvencións de Galiza, como por exemplo as comisións de festas, constituídas sen fin de lucro, para a organización das festas de San Sadurniño, A Portela, Lamas, Camiño Arriba, Ferreira de Arriba, Ferreira de Abaixo, Bardaos, Monte, Naraío e Igrexafeita.2.2. Non poderán ser destinatarias de subvencións municipais: a) Aquelas entidades ou persoas físicas que non se atopen ao corrente das súas obrigas fiscais e coa Seguridade Social. b) Aquelas entidades que teñan pendente de xustificación algunha subvención concedida polo Concello. c) As entidades coas que o Concello asine algún tipo de convenio de contido económico.2.3. Quedan excluídas desta convocatoria: d) Actividades que non cumpran algún requisito das presentes bases. e) As viaxes de ocio e os gastos de manutención; por esta razón, este tipo de gastos, tampouco poderán incluírse nos presupostos que se presenten para calquera outra finalidade. f) As actividades de carácter confesional nin as festas, agás as previstas no punto c) do apartado 2.1 das presentes bases e as que teñan raizame e interese cultural. Poderán ser obxecto de subvención as actividades culturais que se sinalan a continuación: a) Actividades culturais: - As dirixidas á realización de actuacións puntuais ou de carácter anual, no eido cultural en todas as súas vertentes - Mantemento ordinario e gastos xerais das asociacións e entidades sen fin de lucro b) Gastos de mantemento, infraestrutura e equipamento cultural: - Para gastos de mantemento, mellora das instalacións e equipamento cultural das asociacións e entidades sen fin de lucro que dispoñan de local en propiedade ou en réxime de aluguer c) Outros: - Para a organización das festas previstas no punto c) do apartado 2.1 das presentes bases A contía da subvención estará en función do custo dos programas, dos criterios de baremo e dos recursos con que conte para cubrir parcialmente os proxectos, e terá en todo caso un importe máximo non superior a catro mil euros. As subvencións que se outorguen ó abeiro do establecido nas presentes bases serán compatibles con outras axudas para a mesma finalidade, calquera que sexa a súa procedencia, pero en ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións públicas ou doutros entes públicos ou privados, supere o custo total da actividade que vai desenvolver a entidade beneficiaria. A subvención aprobada poderá ser revisada unha vez coñecido o financiamento do gasto a través das achegas complementarias de axudas doutras entidades, así como, no seu caso, outros ingresos. Para o financiamento das subvencións establecidas nas presentes bases destínase a cantidade de 19.000€, que pode non esgotarse, establecida para tal finalidade no capítulo IV do orzamento municipal para o ano 2017. A distribución das cantidades farase da seguinte maneira: a) A cantidade máxima asinada aos programas comprendidos no apartado 3. a) das presentes bases será de 13.000,00 euros. b) A cantidade máxima asinada aos programas comprendidos no apartado 3. b) das presentes bases será de 2.000,00 euros. c) A cantidade máxima asinada aos programas comprendidos no apartado 3. c) das presentes bases será de 3.000,00 euros.6.1. As solicitudes de subvención deberán formularse, debidamente cubertas en todos os seus apartados, no modelo oficial que se facilitará gratuitamente ás entidades interesadas nas oficinas do Concello, na Casa de Cultura ou poderá descargarse directamente da páxina web do Concello (www.sansadurnino. gal). 6.2. As solicitudes virán acompañadas da documentación, en orixinal ou copia compulsada, que se sinala a continuación, agás aquela que xa fora presentada e actualizada no Rexistro municipal de entidades do Concello: a) Acta fundacional b) Estatutos da entidade c) Certificación ou documentos xustificativos do número de inscrición no Rexistro xeral de asociacións e noutros rexistros públicos d) Certificación dos datos de identificación das persoas que ocupan cargos directivos e) Certificación ou documentos xustificativos do domicilio social e copia do CIF da entidade f) Presuposto e memoria de actividades do ano en curso g) Certificación orixinal dos datos bancarios h) Fotocopia do NIF da persoa representante da entidade 6.3. Á parte do anterior, no caso de solicitudes para obras de infraestrutura, as entidades presentarán: i) Memoria estimada ou proxecto de técnico/a competente · Compromiso de obtención das licenzas e autorizacións preceptivas aos efectos do cumprimento da legalidade urbanística 6.4. En todo caso, as persoas físicas integrantes nas comisións de festas, so terán que presentar a solicitude no modelo oficial e a documentación sinalada nos apartados d), g) e h). 6.5. As asociacións ou entidades domiciliadas fóra do Concello deberán presentar ademais a documentación acreditativa dos datos comprendidos no artigo 236.4 do Regulamento de organización, funcionamento e réxime xurídico das entidades locais.6.6. Se a documentación á que se refiren os apartados a), b), c), d) e e) xa está presentada e actualizada no Rexistro municipal de entidades do Concello, non será necesaria a súa entrega.6.7. Se a documentación á que se refiren os apartados g) e h) xa se presentou no Concello en anos anteriores e non houbo variación nela, non será necesaria a súa entrega. A solicitude coa restante documentación solicitando a subvención presentarase no Rexistro xeral do Concello de San Sadurniño ou en calquera das formas previstas no artigo 16 da Lei 39/2015 do procedemento administrativo común das Administracións Públicas, no prazo de 30 días naturais contado desde o día seguinte á publicación da convocatoria no Boletín Oficial da Provincia por parte do Concello. Exceptúase desta condición ás persoas físicas integrantes das comisións de festas sinaladas no punto c) do apartado 2.1 das presentes bases, que deberán presentar a documentación con 30 días naturais de antelación á celebración da festa que organicen, especificando a data prevista da celebración. No suposto de que as solicitudes presentadas non reúnan os requisitos sinalados, requirirase ás entidades ou persoas interesadas para que no prazo de dez días hábiles emenden as anomalías advertidas. No caso contrario procederase ao arquivo da solicitude. As solicitudes presentadas fóra de prazo non terán dereito a participar na convocatoria.8.1. As subvencións teñen carácter voluntario e eventual, isto é que non supoñen obriga ou deber, polo que non poderán ser invocadas como precedente.8.2. Os criterios de valoración, que serán ponderados de maneira xustificada para o outorgamento de subvención e fixación da súa contía, así como a puntuación correspondente a cada un deles serán os seguintes: 8.2.1. Para os programas comprendidos no punto 3. a) das presentes bases: · Interese xeral da actividade e a súa repercusión social: até 2 puntos · Contribución á normalización dos usos oral e escrito da lingua galega: até 1 punto · Fomento da educación en valores de solidariedade, paz e respecto á natureza nas actuacións propostas: até 0,50 puntos · Grao de innovación da proposta, sobre todo naqueles sectores culturais que poidan aparecer como deficitarios: até 0,50 puntos · Contía orzamentaria: – de 500 a 2.500 euros: até 0,50 puntos – de 2.501 a 5.000 euros: até 1 punto – de 5.001 a 10.000 euros: até 1,50 puntos – de 10.001 a 15.000 euros: até 2 puntos – máis de 15.000 euros: até 3 puntos · Accións de recuperación patrimonial (etnográfica, musical, tradición oral, recuperación do patrimonio material e inmaterial): até 1,5 puntos · Accións dirixidas á promover a participación da xuventude na vida social: até 0,50 puntos · Accións dirixidas á promover a igualdade entre mulleres e homes: até 1,5 puntos · A estabilidade e solvencia demostrada pola entidade solicitante no ámbito da actuación puntual desenvolta: até 1 punto · Grao de patrocinio doutras entidades públicas ou privadas: até 1 punto · Avaliación doutros contidos: até 3 puntos 8.2.2. Os programas comprendidos no punto 3. b) das presentes bases poderán recibir unha subvención de até 1.000,00 euros.8.2.3. Os programas comprendidos no punto 3. c) das presentes bases poderán recibir unha subvención de até 300,00 euros.9.1. Para os programas comprendidos no punto 3. a) das presentes bases a contía da subvención que se concederá a cada unha das solicitudes ficará a criterio da Comisión cualificadora, tendo en conta o establecido no apartado 4 das presentes bases e despois de aplicar a seguinte fórmula: Contía = (PE x PO) / PT Sendo PT a puntuación total das entidades, PE a puntuación da entidade solicitante, e PO o importe da partida orzamentaria en euros.9.2. Os programas comprendidos no punto 3. b) das presentes bases poderán recibir unha subvención de até 1.000,00 euros, previa xustificación dos gastos.9.3. Os programas comprendidos no punto 3. c) das presentes bases poderán recibir unha subvención de até 300,00 euros, previa xustificación dos gastos.10.1. A instrución do procedemento de concesión de subvencións correspóndelle ao técnico do Servizo de Cultura. O técnico do servizo realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. As actividades de instrución comprenderán: a) Petición de cantos informes estime necesarios ou aqueles que sexan esixidos polas normas que regulen as subvencións b) Avaliación das solicitudes ou peticións, realizada segundo os criterios de valoración establecidos nas bases da convocatoria Unha vez avaliadas as solicitudes, a concesión de subvencións realizarase por resolución da Xunta de Goberno Local a proposta motivada da Comisión cualificadora.10.2. Poderase conceder, no caso de que se considerase preciso pola incorporación ó expediente de alegacións e probas distintas das formuladas polas entidades solicitantes, un prazo de dez días hábiles para presentaren alegacións, pasado o cal formularíase a proposta de resolución definitiva. A Comisión cualificadora estará composta polo Alcalde-Presidente ou concelleiro ou concelleira en quen delegue, o Concelleira de Cultura, Deportes, Ensino e Mocidade, un concelleiro ou concelleira de cada grupo político con representación na corporación e un/unha funcionario/a ou traballador/a do Concello, con voz e sen voto, nomeado polo Alcalde-Presidente que exercerá de secretario/a da Comisión cualificadora. O estudo e, de ser o caso, a concesión ou denegación de axudas económicas, realizarase tras o estudo do bloque de solicitudes presentadas en cada programa. Unha vez que se realicen todos os trámites relacionados con cada solicitude, elaborarase proposta de resolución que, logo do informe de Intervención, será resolta pola Xunta de Goberno Local concedendo ou denegando a subvención. Na resolución, no caso de ser positiva, farase constar a contía da subvención. A resolución pon fin á vía administrativa. A subvención entenderase aceptada pola solicitante se dentro do prazo dun mes seguinte á recepción da comunicación da concesión, non manifesta nada en contra. As entidades beneficiarias das subvencións, unha vez aceptadas estas, expresa ou tacitamente, quedarán obrigadas a destinar os fondos percibidos para o obxecto concreto para o que foron concedidas. As beneficiarias, ademais de realizaren a actividade que fundamenta a concesión da subvención nos prazos sinalados, someteranse ás actuacións de comprobación e seguimento da aplicación da subvención polo Concello de San Sadurniño, cos medios que estime oportunos e facilitará canta información sexa requirida polo Consello de Contas, de ser o caso. A obtención concorrente de subvencións ou axudas outorgadas por outras Administracións, entidades ou persoas físicas poden dar lugar á modificación da resolución de outorgamento. As entidades beneficiarias das subvencións da presente convocatoria fican comprometidas a establecer de forma clara nos exemplares dos programas, carteis anunciadores, fotografías e demais material publicitario que editen con motivo do programa ou das actividades subvencionadas, mención expresa do patrocinio do Concello de San Sadurniño, cumprindo cos seguintes puntos: · Deberán estar sempre en lingua galega, de acordo coa lexislación e as normas vixentes · Deberán respectar rigorosamente a toponimia oficial de acordo coa Lei 3/1983 · Deberán facer uso dos elementos da imaxe corporativa municipal recollidos no anexo II do Regulamento de identidade visual corporativa, publicado no BOP nº 99, do 27 de maio de 2013 A concesión de subvencións será publicada, cando menos, no taboleiro de anuncios do Concello de San Sadurniño e no Boletín Oficial da Provincia. Para poder percibiren as subvencións concedidas de acordo coas presentes bases, as beneficiarias presentarán a documentación xustificativa no Rexistro xeral do Concello antes do 30 de novembro, podendo ser ampliado este prazo en casos particulares, e sempre con previa petición razoada e por causas xustificadas. A documentación xustificativa será a seguinte: a) Instancia subscrita pola persoa representante da entidade ou particular dirixida ao Alcalde-Presidente do Concello de San Sadurniño, na que se solicite o pagamento da subvención no número de conta corrente indicada na solicitude b) Memoria detallada que inclúa a declaración das actividades realizadas financiadas coa subvención e o seu custo c) Presentación de facturas ou demais documentos de valor probatorio equivalentes, con validez no tráfico xurídico mercantil ou laboral (TCs, cartas de pagamento etc). neste ámbito cómpre ter en conta o seguinte: - As entidades beneficiarias da subvención quedan obrigadas a xustificar a axuda, coa cantidade resultante da suma do importe da subvención concedida, máis o 20% do orzamento presentado na solicitude. No caso de recibiren axudas ou subvencións doutras entidades públicas ou privadas, o importe do gasto xustificado deberá ser como mínimo a suma total das cantidades recibidas d. Os gastos correspondentes aos materiais ou infraestrutura necesaria para a realización das actividades, poderán ser presentados como xustificantes, sempre que o seu importe non supere o 25% do presuposto total admitido na solicitude de subvención e. As facturas que se presenten como xustificantes, deberán corresponder cos gastos directamente relacionados coas actividades subvencionadas f) Relación detallada das subvencións recibidas doutras entidades públicas ou privadas, para a realización das actividades obxecto desta subvención g) Exemplares de toda a documentación impresa xerada polas actividades realizadas que acredite a participación do Concello de San Sadurniño no seu financiamento As facturas que se acheguen como xustificantes da subvención deberán cumprir os requisitos seguintes: 1. Os estabelecidos para a súa expedición no RD 1496/2003, ou sexa, que datadas no período subvencionábel, e que sexan correspondentes a actividades dese período, que conteñan o DNI ou número de identificación fiscal da persoa perceptora 2. Deberá xuntar o orixinal e unha copia de cada un dos documentos que se presenten para selar a primeira, que será devolta, e compulsar a segunda. O selado consistirá na impresión sobre o documento orixinal da expresión “este documento serviu para xustificar unha subvención outorgada polo Concello de San Sadurniño no procedemento de concesión de subvencións para actividades culturais do exercicio 2017”. 3. No suposto de que a subvención teña como destino o pagamento de persoas físicas que prestan servizos retribuídos, pagamento de premios ou pagamento de axudas de custo, a entidade beneficiaria vén obrigada á retención do IRPF nos límites e excepcións da lexislación que rexe. Os pagamentos ao persoal retribuído, coa súa pertinente retención, xustificaranse a través da nómina correspondente, acompañada dos TCs 4. Non se considerarán en ningún caso como xustificantes de gasto válidos as facturas relacionadas coa alimentación (víveres, bebidas etc.) O técnico do Servizo de Cultura será o responsable da comprobación da xustificación da subvención, así como da realización da actividade e o cumprimento da finalidade que determinou a concesión ou aproveitamento da subvención. No suposto de que non se presente a xustificación correspondente, procederase á minoración proporcional da subvención concedida, esixindo á entidade beneficiaria, no seu caso, o reintegro da cantidade correspondente. As entidades beneficiarias das subvencións quedarán sometidas ás responsabilidades e ao réxime sancionador establecidos na Lei xeral presupostaria. As sancións, no seu caso, serán acordadas e impostas pola Xunta de Goberno Local. Contra o acto administrativo polo que se resolva o procedemento de concesión de subvencións, que pon fin á vía administrativa, poderá interpoñerse o recurso potestativo de reposición ante o mesmo órgano que a ditou e no prazo dun mes a contar desde o día seguinte ao da súa notificación, ao abeiro do establecido no art.123 da Lei 39/2015 do procedemento administrativo común das Administracións Públicas, o que se fai público para xeral coñecemento e ós efectos legais procedentes. San Sadurniño, a 14 de marzo de 2017 O Alcalde, Secundino García Casal A Comisión de Festas está formada polos seguintes membros: D/Dna.________________________________________________, co DNI nº _________________, como representante da Comisión de Festas de ___________________________________________ DECLARO: Que non estou incurso en ningunha causa de incompatibilidade ou incapacidade para contratar e percibir subvencións da Administración pública e que coñezo e acepto as bases da convocatoria. En ____________________________, a _____ de _______________________ de 2017 Asdo. A persoa representante da Comisión de Festas D/Dna.____________________________________________, con DNI nº _______________ como representante da Comisión de Festas de ____________________________________________ 1.- Que na reunión das persoas integrantes na mencionada Comisión de Festas, celebrada o día ___ de _____________ de 201__, adoptouse o acordo de presentación da seguinte solicitude: CONVOCATORIA PARA A CONCESIÓN DE SUBVENCIÓNS A ASOCIACIÓNS E ENTIDADES SEN ANIMO DE LUCRO QUE DESENVOLVAN ACCIÓNS NO EIDO DA CULTURA NO CONCELLO DE SAN SADURNIÑO ANO 2017 dentro do programa de Subvencións para a organización de festas parroquiais, e que terá lugar o día _______ de _____________________ de 201____ 2.- Que así mesmo, acordouse nomear a ______________________________________________ como persoa representante para as relacións desta entidade co Concello de San Sadurniño.3.- Que a Comisión se compromete a facer constar a colaboración do Concello de San Sadurniño en toda a publicidade que realice no desenvolvemento da actividade. E para que así conste aos efectos oportunos, expido a presente certificación en __________________________, a ____ de ____________________________ de 201___ Asinado: OBSERVACIÓNS:  ENTIDADE SOLICITANTE (os datos neste apartado deberán coincidir cos datos do rexistro municipal de entidades e cos da persoa titular da conta bancaria) Datos da entidade ORZAMENTO APROXIMADO DE GASTOS POR ACTIVIDADE San Sadurniño, ____ de _______________ de 2017 Sinatura da persoa representante De acordo co establecido pola Lei Orgánica 15/1999, de 13 de decembro, de Protección de datos de carácter persoal, consinto que estes datos sexan incluídos nun ficheiro automatizado do que é titular o CONCELLO DE SAN SADURNIÑO e poidan ser utilizados para a xestión administrativa do Concello, e declaro estar informado/a sobre os dereitos de acceso, rectificación, cancelación e oposición que poderei exercitar no domicilio do CONCELLO DE SAN SADURNIÑO, no Casal, nº 16; 15560 San Sadurniño. San Sadurniño, ______ de _______________ de 2017 Sinatura da persoa representante San Sadurniño, ______ de _______________ de 2017 Sinatura da persoa representante D/Dna.________________________________________, con DNI nº _______________ como secretario/a da entidade ______________________________________________ 1.- Que o número de persoas asociadas activas desta entidade é de: _________ 2.- Que na reunión da xunta directiva da mencionada entidade, celebrada o día ___ de ______________ de 20___, adoptouse o acordo de presentación da seguinte solicitude á Convocatoria para a concesión de subvencións a asociacións e entidades sen ánimo de lucro que desenvolvan accións no eido da cultura no Concello de San Sadurniño para o ano 2016.3.- Que, así mesmo, acordouse nomear a _____________________________________, como representante para as relacións desta entidade co Concello de San Sadurniño.4.- Que a entidade comprométese a facer constar a colaboración do Concello de San Sadurniño en toda a información que realice do desenvolvemento das actividades ou investimentos.5.- Que a entidade comprométese a comunicarlle ao Concello de San Sadurniño a concesión de calquera outra axuda ou subvención de entes públicos ou privados, para a mesma finalidade.6.- Que a entidade está ao corrente das súas obrigas fiscais e coa Seguridade Social. E para que conste aos efectos oportunos, expido a presente certificación en ___________________________, o _____ de ____________________________ de 2017 Vº e Prace Asinado: O/A Presidente/a O/A Secretario/a D/Dna.____________________________________________, con DNI nº _____________________ como representante da entidade ______________________________________________________ Que non estou incurso/a en ningunha causa de incompatibilidade ou incapacidade para contratar e percibir subvencións da Administración pública e que coñezo e acepto as bases da convocatoria. San Sadurniño, ______ de _______________ de 2017 Sinatura da persoa representante D/Dna.____________________________________________, con DNI nº _____________________ como representante da entidade _____________________________________________________ COMPROMÉTOME: A obter as licenzas e autorizacións preceptivas aos efectos do cumprimento da legalidade urbanística, en relación á solicitude para infraestrutura. San Sadurniño, ______ de _______________ de 2017 Sinatura da persoa representante D/Dna.____________________________________________, con DNI nº _____________________ como representante da entidade _____________________________________________________ Que a entidade á cal represento dispón dun local propio ou en réxime de aluguer. San Sadurniño, ______ de _______________ de 2017 Sinatura da persoa representante · No caso das Comisión de festas só terán que presentar a solicitude no modelo oficial, amais da documentación sinalada nos apartados D, G e H San Sadurniño, 21 de marzo de 2017. O Alcalde, Secundino García Casal.